Niels Hyldahl mener derimod<ref name="hyldahl345">Hyldahl, side 345ff</ref>, at det står skrevet på hver side i Paulus' breve at Det Gamle Testamentes Gud var Jesu Kristi Fader og de kristnes Gud, og at det kun gennem postulatet om [[jøde|jødiske]] rettelser kunne lykkes for Markion at overbevise sig selv og sine tilhængere om at hans egen lære var identisk med Paulus'.
Ifølge Hyldahl er det af betydning at Markion ''ikke'' var jøde som Paulus var; han ser nemlig en sammenhæng mellem jødernes nederlag i [[Bar Kokhba-oprøret|Bar Kokhba]]-opstanden i [[Rom]] [[132]]-[[135]] og fremvæksten af gnosticismen i tiden herefter, da "jødeguden" – Det Gamle Testamentes Gud – blev fremstillet som en ond og tåbelig guddom, fra hvem alle tænksomme mennesker måtte tage afstand. Herved tog gnosticismen del i tidens almindelig [[antisemitisme]] og bragte sig således "i sikkerhed". På den baggrund tjener det den romerske menighed til ære at den straks tog afstand fra gnosticismen og fra Markion og hans lære og dermed viste at de kristnes Gud var én og den samme Gud, og at Det Gamle Testamente også var de kristnes bibel. Markions og gnostisk [[teologi]] er en teologi der sætter det jødiske folk udenfor.<ref name="hyldahl345"/>
[[Leif Grane]] mener at "gnostisk" til enhver tid vil være en [[kristendom]]sforståelse der søger at løsrive kristendommen fra [[historie]]n, fra [[tradition]]en og gøre den til en ''almen [[filosofi]]''.<ref>Grane, 1973, side 53</ref>
Filosofi Religion Historie Kultur